

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ**  **И РЪКОВОДИТЕЛ НА УО НА ПРСР 2014-2020 Г.**  **ТАНЯ ГЕОРГИЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД 09 - 845 от 22 юли 2022 г., изменена и допълнена със Заповед № РД 09 - 1263 от 14 ноември 2022 г. и Заповед № РД 09 - 967 от 31 август 2023 г., на заместник-министъра на земеделието и храните и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която са утвърдени Насоки за кандидатстване по процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 9, ал. 5, чл. 26, ал. 7, т. 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходни и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), Ви представям за одобрение заповед за изменение на Заповед № РД 09 - 845 от 22 юли 2022 г., изменена и допълнена със Заповед № РД 09 - 1263 от 14 ноември 2022 г. и Заповед № РД 09 - 967 от 31 август 2023 г. на заместник-министъра на земеделието и храните и ръководител на управляващият орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С проекта на заповед се предлага да се измени Раздел 8 „Общ размер на безвъзмездната финансова помощ по процедурата“ от Приложение № 1 „Условия за кандидатстване с проектни предложения за предоставяне на безвъзмездна финансова помощ и Приложение № 3 – Обява за откриване на процедура чрез подбор № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

Определеният със Заповед № РД 09 - 845 от 22 юли 2022 г., изменена и допълнена със Заповед № РД 09 – 1263 от 14 ноември 2022 г. и Заповед № РД 09 – 967 от 31 август 2023 г. на заместник-министъра на земеделието и храните и ръководител на управляващият орган на ПРСР 2014 – 2020 г. бюджет по процедурата е в размер на левовата равностойност на 50 848 209,95 евро или 99 448 929,02 лева.

В рамките на приема на заявления за подпомагане постъпиха 51 проектни предложения с обща стойност на заявените разходи в размер на над 69,3 млн. евро. След приключване на работата на оценителната комисия има сключени 35 броя договори с кандидати, получили вкл. и над 55 точки по критериите за подбор по процедурата, с обща стойност на одобрените разходи в размер на близо 51 млн. евро.

Към месец Май 2024 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР 2014 – 2020 г. има неусвоен бюджет в размер на 25 801 565, 00 евро публични средства.

Във връзка с подготовката на 17-то изменение на ПРСР 2014 – 2020 г., беше извършен анализ за възможността за подпомагане на останалите 15 броя проектни предложения на кандидати общини, получили между 42 и 53 точки при класирането, за които не е наличен бюджет. Oт Министерство на регионалното развитие и благоустройството (МРРБ) беше изискана справка кои от посочените 15 общини с подадени в Държавен фон „Земеделие“ проекти имат подписани споразумения за финансиране на същите проекти, определени като приоритетни в Приложение № 3 към Закона за държавния бюджет на Република България за 2024 г. От представената от МРРБ информация се установи, че от всички 15 проектни предложения, подадени от общините, 7 са сключили споразумения за финансиране чрез държавния бюджет, а за останалите 8 проектни предложения, които са получили между 42 и 52 точки, е необходим бюджет в размер на 10 351 512,95 евро или 20 245 489,02 лева за сключването на административни договори с тях. В тази връзка, Управляващият орган предложи със 17-то изменение на ПРСР 2014 - 2020 г. средства в размер на 29 млн. евро публични средства, които представляват неусвоени средства към момента да бъдат прехвърлени от други мерки на ПРСР 2014-2020 г. към подмярка 7.2 „Инвестиции в създаването, подобряването или разширяването на всички видове малка по мащаби инфраструктура“, като общият бюджет по подмярката да бъде увеличен от 735 479 929 евро публични средства на 765 460 946 евро публични средства. С добавеният бюджет и наличният неусвоен към момента финансов ресурс се предвижда да се одобрят проектни предложения за инвестиции в общинска инфраструктура с изключение на водоснабдителна такава, подадени в рамките на приемите, проведени през 2022 г.

Като се вземе предвид взетото решение от Комитета по наблюдение на ПРСР 2014 – 2020 г. на проведеното на 5 април 2024 г. заседание, и с цел максимално усвояване на финансовия ресурс по подмярка 7.2 при оптимално използване на административния капацитет, предлагам да бъде увеличен финансовият ресурс по процедурата с 10 351 512,95 евро или 20 245 489,02 лева, или общия размер на бюджета по процедурата да бъде увеличен на 61 199 722,90 евро, съответстващи на 119 694 418,04 лева, с цел да бъдат финансирани всички оставащи 8 проектни предложения, получили между 42 и 52 точки по критериите за подбор.

Проектът на заповед за изменение на Заповед № РД 09 - 845 от 22 юли 2022 г., изменена и допълнена със Заповед № РД 09 - 1263 от 14 ноември 2022 г. и Заповед № РД 09 - 967 от 31 август 2023 г. на заместник-министъра на земеделието и храните и ръководител на Управляващия орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“, Обявата за откриване на процедура чрез подбор, съобщение и проект на доклад до заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните, и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ. В периода на обществено обсъждане на документите не са постъпили предложения и възражения.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 9, ал. 5 и чл. 26, ал. 7. т. 2 от ЗУСЕФСУ, предлагам да издадете заповед за изменение на Заповед № РД 09 - 845 от 22 юли 2022 г., изменена и допълнена със Заповед № РД 09 - 1263 от 14 ноември 2022 г. и Заповед № РД 09 - 967 от 31 август 2023 г. на заместник-министъра на земеделието и храните и ръководител на управляващият орган на ПРСР 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.019 – Пътища „Строителство, реконструкция и/или рехабилитация на съществуващи общински пътища и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

**Приложение:** проект на заповед

С уважение,

